Ekainaren 4a

Unión del Pueblo Navarro (UPN) talde parlamentarioari atxikitako foru parlamentari Cristina López Mañero andreak galdera egin du, idatziz erantzun dakion, Osasunbidea-Nafarroako Osasun Zerbitzuaren arnasgailuei buruz (11-24/PES-00235). Hona Nafarroako Gobernuko Osasuneko kontseilariak horretaz ematen dion informazioa:

– Pandemian erosi edota dohaintzan emandako zer arnasgailuk betetzen zituzten –eta zeinek ez– kalitate-estandarrak? Estandarrak betetzen ez zituztenen kasuan, zergatik ez? (Zehaztu arrazoia, kasuz kasu).

Desberdintzen ahal ditugu, gaingiroki, lekualdatze arnasgailuak, arnasgailu ez inbaditzaileak eta arnasgailu inbaditzaileak.

Lekualdatze arnasgailua ezin da pazientearekin luzerako konektatu muskulatura eta birikak kaltetuko lituzkeelako.

Arnasgailu ez inbaditzaileak ez ziren egokienak oro har egon ziren biriketako patologietarako. Covid-19a izan zuten pazienteek garatutako patologiak tratatzeko arnasgailurik egokienak arnasgailu inbaditzaileak ziren.

Erositako arnasgailu guztiek zuten gutxieneko kalitatea.

Dohaintzako arnasgailu gehienak ez inbaditzaileak eta lekualdatze arnasgailuak izan ziren, nahiz eta O-NOZen premiek oro har arnasgailu inbaditzaileak eskatu; beraz, horietako zenbait ez ziren erabili. Batzuk erabili egin ziren pazienteentzako arriskurik ez zekarten denbora-tarte txikietan.

– Sor litezkeen beharrizanetarako laguntza-eginkizunetan pandemiaren ondotik erabiltzen ari ez diren zenbat arnasgailu daude biltegiratuta?

 Sor litezkeen zer beharrizanetan erabil litezke? (Zehaztu kasuz kasu).

Gaur egun 150 arnasgailu inguru daude biltegiratuta, jarduera asistentzial arrunterako behar ez direnak. Ekipamendu horiek larrialdiko kasuetan eta ezusteko beste egoera batzuetan erabiltzen ahalko dira.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 3an.

Osasuneko kontseilaria: Fernando Domínguez Cunchillos